《金缕曲 落花》
清代·陶淑

无计春光老。怅回廊、蝶魂刚醒，莺愁未了。闷把银钩垂不上，偏是沾衣风小。

任铺遍、一阶慵扫。每借栏杆低护住，几多时、却又依芳草。

休独立，空庭悄。

梦回怎奈纱窗晓。转妨它、蛛丝半罥，蜂须乍搅。两架秋千人已去，落向墙头更好。

莫须怨、玉箫声渺。□□□□□□□，月明时、特地添烦恼。

谁又管，绿阴早。

作者简介：陶淑，字梦琴，新城人。卓亭司马第四女，宁阳周炳如室。工诗，有《绿云楼诗存》。